16.1.2023
EL
Επίσημη Εφημερίδα της Ευρωπαϊκής Ένωσης
L 14/295
Σχήμα 2 Προγενέστερη απόδειξη της συμμόρφωσης μιας σειράς κινητήρων με σύστημα OBD
A.1.2.2.
Η απόδειξη της εν χρήσει συμμόρφωσης του συστήματος OBD εκτελείται ταυτόχρονα και με την ίδια συχνότητα με την απόδειξη της εν χρήσει συμμόρφωσης που ορίζεται στο παράρτημα 8.
A.1.2.3.
Ο κατασκευαστής υποβάλλει έκθεση στην αρμόδια για την έγκριση αρχή για το αρχικό πρόγραμμα και το σχέδιο δειγματοληψίας του ελέγχου συμμόρφωσης κατά τον χρόνο της αρχικής έγκρισης τύπου μιας νέας σειράς κινητήρων.
A.1.2.4.
Οι τύποι οχημάτων που δεν διαθέτουν διεπαφή επικοινωνίας που να επιτρέπει τη συλλογή των απαραίτητων δεδομένων για την εν χρήσει απόδοση όπως ορίζεται στο παράρτημα 9Γ, με δεδομένα που λείπουν ή με μη πρότυπο πρωτόκολλο δεδομένων, θεωρούνται μη συμμορφούμενοι.
A.1.2.4.1.
Τα επιμέρους οχήματα με μηχανικές ή ηλεκτρολογικές βλάβες που αποτρέπουν τη συλλογή των απαραίτητων δεδομένων για την εν χρήσει απόδοση όπως ορίζεται στο παράρτημα 9Γ, εξαιρούνται από την έρευνα ελέγχου συμμόρφωσης και ο τύπος οχήματος δεν θεωρείται μη συμμορφούμενος, εκτός εάν είναι ανεπαρκής ο αριθμός των οχημάτων που μπορούν να βρεθούν για να είναι δυνατή η δέουσα διεξαγωγή της έρευνας.
A.1.2.5.
Οι τύποι κινητήρα ή οχήματος όπου η συλλογή δεδομένων απόδοσης εν χρήσει επηρεάζει τη διαδικασία παρακολούθησης του συστήματος OBD θεωρούνται μη συμμορφούμενοι.
A.1.3.
Δεδομένα εν χρήσει απόδοσης του συστήματος OBD
A.1.3.1.
Τα δεδομένα εν χρήσει απόδοσης του συστήματος OBD που εξετάζονται για την αξιολόγηση της συμμόρφωσης μιας σειράς κινητήρων με σύστημα OBD είναι εκείνα που καταγράφονται από το σύστημα OBD σύμφωνα με το σημείο 6. του παραρτήματος 9Γ και καθίστανται διαθέσιμα σύμφωνα με το σημείο 7. του παρόντος παραρτήματος.
A.1.4.
Επιλογή κινητήρα ή οχήματος
A.1.4.1.
Επιλογή κινητήρων